open-index/open-wikipedia-markdown huggingface dataset:
Canya (desambigación)

**Canya** (d'o latín <*canna*) puede fer referencia a:

## Plantas
*Un grupo d'especies de plantas poacias de trallos tiercos, segmentaus y vuedos por adintro, que gosan creixer dica mas d'un metro d'altaria. Se veiga **[[Canya]]**.
*A mas frecuent en Aragón d'entre as diferents especies de plantas que reciben iste nombre. Se veiga ***[[Arundo donax]]***.

## Animals
*Un can (*Canis familiaris*) de sexo femenino. Se veiga **[[Canya (fembra de can)]]**.

## Musica
*Una pela u lengüeta en bels instrumentos de viento, que mimbra ta producir o soniu. Se veiga **[[Canya (musica)]]**.
*Una danza popular en a rechión andina de Colombia. Se veiga **[[Caña (danza)]]**.
*Un palo en o flamenco. Se veiga **[[Caña (flamenco)]]**.
*Un instrumento musical propio d'Andalucía, que se toca en a romería ta El Rocío. Se veiga **[[Canya (instrumento)]]**.

## Bebidas
*Una bebida alcolica destilada propia de Sudamerica. Se veiga **[[Canya (bebida)]]**
*Un vaso alto y cilindrico (u a cantidat que i cabe) de vin u cerveza.

## Armas y ferramientas
*Un aparello que se fa servir ta pescar. Se veiga **[[Canya de pescar]]**.
*Un cilindro metalico vuedo que se fa servira ta bufar veire. Se veiga **[[Canya de bufador]]**.
*O tubo ubierto por toz dos extrimos que serviva ta apuntar con as bombardas y belatras armas de seches primitivas. Se veiga **[[Canya (artillería)]]**.

## Atros
*A parte d'una bota u bel calcero alto que liga o clavillar y a canilla. Se veiga **[[Canya (bota)]]**.

## Se veiga tamién
*Cana (desambigación)
Verro

:*Iste articlo tracta sobre o *'verro** u tocín pai. Ta la [[Plantae|planta]] se veiga **Berro**.

O **verro** u **verraco** (d'o [[Idioma latín|latín]] <''verres'', que significa o mesmo) ye o [[masclo]] adulto y reproductor de as diferents [[especie]]s d'a [[familia (biolochía)|familia]] [[Suidae]], y mas concretament, o masclo d'o [[Sus scrofa domestica|tocín]] domestico.

Anque verro y verraco se documentan en diferents lugars por tot l'[[Alto Aragón]], en [[Sobrarbe]] ademés de con ixes se le diz tamién con [[Nombre popular d'un ser vivo|atros nombres]] que dimanan de a mesma radiz etimolochica: **verrón**, y **verrán** u **verrano'''. L'acción u efecto de copular o verro con a latona se diz «verrir», y cuan a fembra ye sexualment receptiva se diz que ye «verridera», «verriona» u «verronda». A parola "verridera" s'emplega tamién de forma coloquial u grosera ta referir-se a l'estau d'excitación sexual en a muller.

## Referencias

## Se veiga tamién
*Fraixenco
*Latón
*Rayón
*Verraco de piedra
Rafael Hettsheimeir

**Rafael Hettsheimeir**, naixiu lo 16 de chunio de 1986 d'Araçatuba (São Paulo, Brasil) ye un chugador profesional brasilero de basketbol, con nacionalidat espanyola. Tien una altaria de 2,08 metros y ocupa la posición de pívot. Cal destacar a suya participación en a liga ACB con o *[[Basket Zaragoza 2002|CAI Zaragoza]]* mientres tres temporadas, y en l'actualidat chuga en o *[[Associação Bauru Basquete Clube|Bauru Basquete Clube]]* d'a liga NBB de Brasil.

Ha estau internacional con a selección masculina de basketbol de Brasil habitualment dende la categoría cadet. Con l'absoluta estió un d'os integrants que logró la medalla d'oro en o Campionato FIBA Américas de 2005 celebrau en Santo Domingo y la medalla d'archent en o Campionato FIBA Américas de 2011 celebrau en Archentina.

## Trachectoria esportiva
* 2000/05 Ribeirâo Preto, Brasil
* 2005/07 Akasvayu Girona, Espanya
** 2005/07 Akasvayu CB Vic, Espanya
* 2007/09 CB Estudiantes, Espanya
** 2007/09 Plus Pujol Lleida, Espanya
* 2009/12 CAI Zaragoza, Espanya
** 2009/10 Xacobeo Blu:sens, Espanya
* 2012/13 Real Madrid, Espanya
* 2013/14 Unicaja, Espanya
* 2014/?? Bauru Basquete Clube, Brasil

## Vinclos externos

*  Ficha d'o chugador en ACB.com.
Eleccions parlamentarias croatas de 2011

As **eleccions parlamentarias croatas de 2011** estioron as eleccions ta esleyir os parlamentarios de Croacia que se celebroron o 4 d'aviento de 2011 . Estioron as setenas eleccions lechislativas a o Parlamento de Croacia dende o establimiento d'a democracia. O vencedor estió a Coalición Kukuriku, liderau por Zoran Milanović, con 81 deputatos en o parlamento. Os atros partius que obtenioron representación parlamentaria estioron, por orden de cadieras obtenitas: Unión Democratica Croata (47), Partiu Laborista (6), Asemblea Democratica Croata d'Eslavonia y Baranja (6), Ivan Grubišić (2), Partiu Campesín Croata (2) y Partiu Croata d'o Dreito - dr.Ante Starčević - Partiu Croata d'os Dreitos Puros (1).

## Resultatos

## Se veiga tamién
*Parlamento de Croacia.
Bada cheneral en Espanya de 2012

:*Iste articlo ye sobre a *'bada d'o 29 de marzo de 2012**. Ta la bada cheneral de noviembre d'iste mesmo anyo se veiga [[bada cheneral europea de 2012]]''


A **bada cheneral en Espanya de 2012*' estió una [[bada cheneral]] convocata ta o chueves [[29 de marzo]] de [[2012]] (29-M), por cuantas [[organizacions sindicals]] [[Espanya|espanyolas]], entre ellas [[Comisiones Obreras|CCOO]], [[Unión General de Trabajadores|UGT]], [[Unión Sindical Obrera|USO]], [[Confederación General del Trabajo|CGT]], [[Confederación Nacional del Trabajo|CNT]], [[Solidaridad Obrera]], [[Eusko Langileen Alkartasuna-Solidaridad de los Trabajadores Vascos|ELA]], [[Langile Abertzaleen Batzordeak|LAB]], [[Ezker Sindikalaren Konbergentzia|ESK]], [[Confederación Intersindical Galega|CIG]], [[Central Unitaria de Traballadores|CUT]], [[Corriente Sindical de Izquierda|CSI]], [[Intersindical CSC]], [[Coordinadora Obrera Sindical|COS]], [[Intersindical Canaria]], [[Frente Sindical Obrero de Canarias|FSOC]], [[Sindicatos de Trabajadores de la Enseñanza|STEs]], [[Sindicato de Trabajadores de Comunicaciones|STC]] y [[Sindicato de Estudiantes]], amás d'organizaciones y movimientos como o *Movimiento 15-M'' y FACUA como protesta contra a reforma laboral de 2012 feita por o gubierno de Mariano Rajoy (Partido Popular).

En Aragón convocoron a bada os prencipals sindicatos d'o país como STA, CATA, IA, CNT y CGT y la refirmoron organizacions como Puyalón, Purna , A clau roya  y A Enrestida 

O precedent mas destacato d'ista bada ye a convocata 18 meses antis, o 29 de setiembre de 2010, contra una reforma laboral empentata por o gubierno anterior liderato por José Luis Rodríguez Zapatero (PSOE). En os dos casos, os sindicatos denuncioron que as respectivas reformas laborals yeran malas ta os treballadors, por fer mas barato forachitar a o treballador y retallar dreitos.

## Referencias

## Vinclos externos
* «Razones a favor y en contra del 29-M», El Periódico, 11 de marzo de 2012
Rayón

Os **rayons** son as crías d'o chabalín, que reciben iste nombre por a pigmentación a rayas que tienen de chicorrons, u, menos freqüentment, os latons domesticos que naixen con ixe patrón de colors.

Atras denominacions ta as crías de chabalín son **chabalinet**, **chabalinyón**, **chabato** u **leboixo**.

## Notas


## Referencias

## Se veiga tamién
*Verro
*Fraixenco
*Latón
Latón

:*Iste articlo tracta sobre o *'latón**, cría d'o tocín. Ta atros usos de «latón», se veiga **Latón (desambigación)**.''

O **latón** u **litón*' (d'o [[idioma latín|latín]] <**lactone*, derivau de <*lactem*, «[[leit]]») ye a cría de curta edat de o [[Sus scrofa domesticus|tocín]] domestico, y por extensión d'o significau, cualsiquier cochín. En a [[comarcas d'Aragón|comarca]] de [[Ribagorza]], zona caracteristicament palatalizadera, a parola se pronuncia /ʎa'ton/ («llatón»).

Os latons se crían masivament en granchas en l'actualidat, sobre tot ta la producción de [[carne]], pus se matan cuan son [[fraixenco]]s. Os tocins que s'adedica a [[reproducción]] reciben o nombre de «latons de vida», anque a parola frecuentment se fa servir en femenino, referida a las [[mai (ganato)|mais]] (latonas de vida), mientres que os que se cría ta fer-ne [[matacía]] se dicen «latons de matar».

En [[Idioma aragonés|aragonés]] actual, l'uso de [[Nombre popular d'un ser vivo|a parola]] latón ha sufierto una cheneralización a toda la [[especie]] que puede causar ambiguedat. Ye frecuent que se diga latons a os tocins de todas as edaz, sacando-ne a os masclos adultos que se guarda ta reproducir, os [[verro]]s u verracos. As fembras adultas se dicen latonas mas a sobén que no tocinas u cochinas.

==Refrans==

:*«A'l latón de buena [[boca]], a millor ración le toca.»

Ista frase se refiere a que ta conseguir bellas cosas, a sobén cal reclamar-las explicitament, y no solo que con treballar y con cumplir as normas socials se consigue o que se quiere, pus una actitut discreta puede fer que a fayena d'uno pase mas desapercibida que la d'atros que charran mas (anque pueden no treballar tanto), y no s'obtenga a recopensa chusta. En atras luengas vecinas existe formulas pareixidas ta referir-se a iste fenomeno, conoixiu de o saber popular: P. ex. en [[Idioma castellano|castellano]] dicen «*quien no llora no mama*».
:*«No te'n ridas ni de o crío mocaroso, ni de o latón *piejoso*.»
Con ista expresión se fa referencia a'l futuro que representan la uno y l'atro en o sistema tradicional. Tanto un crío mocarol como un latón que teneba [[pegollo|pigollos]] arribarán a tornar-se grans y productivos: un crío alporta mano d'obra a la casa cuan se torna un mozo, y o latón, anque de chicorrón podeba pareixer que s'[[niebla|anieblaba]], puede rematar dando una buena matacía.

:*«*Ta Sant Antón de chinero, a mitat o granero, a mitat o pallero, pero o latón entero''.»

Se gosa referir a la importancia de cabidar as reservas que se teneba ta l'hibierno, porque tradicionalment, en a montanya aragonesa, os recursos se teneban contaus y un exceso de consumo en a primera mitat de l'hibierno (Sant Antón ye o 17 de chinero, en o ecuador de a estación), podeba fer que os de a casa se viyesen o buco royo, dimpuesas, ta no pasar fambre y menisters.

En a valle de Chistau, Fernando Blas y Fernando Romanos han documentau ista misma frase como: 

## Notas


## Referencias

## Se veiga tamién
*Rayón
*Fraixenco
*Verro
*Latón de Sant Antón
*Latón de La Fueva

## Vinclos externos

Latón de La Fueva
Cordero anyal

O **cordero anyal** ye o cordero d'una edat comprendida d'entre os 6 u 10 y os 18 meses, edat a partir de a cual arriban a la madureza sexual. Ye o estadío de creiximiento posterior a o cordero pastenco, y inmediatament anterior a l'adulto frescuau.

As fembras, o primer corderet el tienen con d'entre 20 y 25 meses, con una chestación de 5 meses, de o que se deduce que arriban a la madureza un poquet antes que os masclos.

## Se veiga tamién
*Caracolera
*Cordero
*Cuatrimudada
*Frescuau
*Mai (uella)
*Mardano
*Mayorenco
*Pastenco
*Ternasco
*Uellada
*Uellamen
Frescuau

**Frescuau** u **frescuato** (posiblement, de «fresco», en o sentiu de choven) ye a parola que designa una uella u mardano adulto choven, con d'entre 20-24 meses y 3 anyos d'edat. Os frescuaus y as frescuadas son adultos, o que quiere dicir que ya fan una vida reproductora activa.

## Referencias

## Se veiga tamién
*Anyal
*Corder
*Cuatrimudada
*Mai (uella)
*Mardano
*Mayorenco
*Pastenco
*Ternasco
*Uellada
*Uellamen
Vila Baleira

**Vila Baleira** ye una ciudat portuguesa, situata en a Rechión Autonoma de Madeira, seu d'o *[[concello|concelho]]* de Porto Santo, en a isla d'o mesmo nombre, con 4.474 habitants. Ye una d'as pocas seus de *concelho* con un nombre diferent a o d'o mesmo *concelho*. Vila Baleira obtenió categoría de ciudat o 6 d'agosto de 1996.

## Vinclos externos

*  Pachina Web Oficial
Cuatrimudada

**Cuatrimudada** (/kwatrimu'dada/~/kwatremu'dada/) ye a parola que designa especificament a la uella que tiene d'entre 3 y 4 anyos d'edat. Ixo ye, una uella que se troba en a suya cuarta anyada de vida, u en o cuarto periodo de creiximiento d'a lana antes d'esquirar-se, que ye d'a on probablement dimana o nombre.

Anque o significau d'o termin pareix que ye claro en bellas zonas de l'Alto Aragón, como en Sobrarbe, o naturalista y lexicologo Rafel Vidaller a documentó con o significau de uella que se troba d'entre os 2 y os 3 anyos en Echo, o que corresponde con una frescuada en belatras zonas.

## Referencias

## Se veiga tamién
* Anyal.
* Corder.
* Frescuau.
* Mai (uella).
* Mardano.
* Mayorenco.
* Pastenco.
* Ternasco.
* Uellada.
* Uellamen.
Micronación

**Micronación** (tamién dita a vegatas *cibernación*, *país de fantasía* u *prochecto de nuevo país*) ye una entidat que tien apariencia de nación u estau independient, pero que en realidat nomás existe que en papel, en Internet u en a mentalidat d'os suyos creyadors. Bellas micronacions han conseguiu estendillar as suyas operacions en o mundo real, de manera que tienen bandera, moneda u servicio postal propios. Se tracta d'usar elementos d'as nacions y estaus por un regular acceptatos en o mundo real que puedan servir ta facilitar a credibilidat d'a chent, tanto en l'interior como en l'exterior d'as micronacions.

O termin *micronación* ye un neolochismo creyau en os anyos 1990 ta describir os mils de chicotas y no reconoixidas entidaz-estaus que amaneixioron a o largo d'ixa decada. O termin se fa servir retroactivament ta entidaz no reconoixidas, belunas creyadas en o sieglo XIX. En os zaguers anyos s'ha feito servir o termin *micropatrolochía* ta denominar o estudio d'as micronacions, encara que no ye una disciplina academica formal. Os aficionaus a las micronacions a sobén se refieren a las nacions-estau sobiranas reals como *macronacions*.

## Se veiga tamién
* Lista de micronacions.

## Vinclos externos
Mardano

O **mardán** u **mardano** (probablement d'etimolochía prerromana, con a radiz MARR-) ye o masclo adulto d'as diferents especies d'o chenero *[[Ovis]]* y, mas especificament, o masclo d'a ovella domestica (*Ovis orientalis aries*).

Anque a parola mardano ye cheneral en buena cosa d'Aragón, y s'ha documentau en puestos que van dende Torres dica Ansó, y dende a val de Tena en o Pireneu dica Fuent de Todos en o Campo de Belchit y Torrociella d'Alcanyiz en o Baixo Aragón, existen lugars en os que s'emplega belatros termins ta dicir-ne, como «carnero» que se diz en Echo y «moltón» (cognato d'o cat. *moltó* pero no necesariament un catalanismo) en Veri, en a val de Benás, y documentau chunto con *carnero* en os documentos de Sant Veturián d'Asán escritos en latín medieval.

A documentación medieval de *mardano* se puet trobar en os documentos d'a Casa de Ganaders de Zaragoza, en o "Libro d'el Trasoro" y en o libro de collidas d'o sieglo XV d'Exea d'Albarracín.

En aragonés, anque o nombre de l'animal haiga encriptau o grupo -RR-, tot evolucionando a -rd-; iste reamaneix cuan se tracta de parolas relacionadas. P. ex. O verbo con que se fa alusión a cuan o mardano cubre a la ovella ye «marrir» u «marrecer», y una uella ye «marridera» u «marrecedera» cuan se troba receptiva a'l mardano.

## Referencias

## Se veiga tamién
*Anyal
*Corder
*Cuatrimudada
*Frescuau
*Mai (uella)
*Mayorenco
*Pastenco
*Ternasco
*Uellada
*Uellamen

## Vinclos externos
Siltita

La **siltita** u **piedra de limo** ye una roca sedimentaria siliciclastica formada por particlas unidas de mida limo (entre 0,002&nbsp;mm y 0,063&nbsp;mm), mida mes chicota que en las arenitas y mes gran que en las archilitas. Fan part de las lutitas.

A l'igual que las archilitas pueden presentar una fina laminación. Se diferencian de las archilitas por lo tacto aspro, mesmo si la siltita ye humida. Las colors de las siltitas gosan estar amarillencas, marrons, naranchas, grisas u verdencas.

## Composición mineralochica
Los clastos gosan estar de cuarz en la suya mes gran part. Bi ha minerals de l'archila. Se puet trobar atros minerals como las micas, zeolitas, calcita, dolomita y cheso.

## Denominacions
Esta roca no presenta una denominación especifica tradicional en aragonés que se conoixca, pero puet recibir la denominación d'"asprón" a l'igual que las piedras panals por estar aspra, rocas con las que puet coincidir en muitas unidaz sedimentarias como lo flysch. En anglés se diz *siltstone* (literalment "piedra de limo") u *siltite*, d'a on atros idiomas internacionals prenen lo respectivo termin como un tecnicismo cientifico.

## Bibliografía
*Walter Maresh, Olaf Mendenbach "Las Rocas" Guías de Naturaleza Blume. 1990.
Pastenco

**Pastenco** ye a parola con a que se designa especificament o corder desvezau, que ya ha gustau a pastura. Ye o estadío de creiximiento siguient a o ternasco y l'anterior a l'anyal.

Tradicionalment, en a ganadería transhuman aragonesa, i heba dos categorías de corders pastencos:

* Os que se vendeba con d'entre 120 y 150 días (4 u 5 meses) d'edat, cuan feban arredol de 25 u 30&nbsp;kg, y pillaba en a val d'Ebro en abril u mayo, chusto antes de que os rabanyos comenzasen a rota cara ta puerto. Istos corders heban aprofitau a pastura d'a Tierra Plana, de finals de l'hibierno, y se vendeban en os propios lugars d'a zona.
* Os que se vendeba con d'entre 6 y 8 meses d'edat y mas de 30&nbsp;kg, de regular ya en a montanya altoaragonesa. Istos corders heban arribau a pasturar en as estivas montanyesas, y se vendeban u mataban d'entre mayo y setiembre.

## Se veiga tamién
*Anyal
*Corder
*Cuatrimudada
*Frescuau
*Mai (uella)
*Mardano
*Mayorenco
*Ternasco
*Uellada
*Uellamen

## Referencias
Rechión

Una **rechión** ye un territorio que se puet definir por diferents caracteristicas cheograficas fisicas (clima, topografía), humanas (economía, historia) u funcionals (demografía, administración).

Orichinalment en latín, *regio*, yera un termin administrativo d'a metropoli romana en contraposición a las provincias, *provinciae*, como territorios conquiestos. D'a mesma etimolochía ye o termin reino. Posteriorment s'ha adoptato como delimitación cheografica que puet variar en amplaria dende a mida continental (rechions biolochicas, climaticas) dica a mida local (rechions cheolochicas, comarcas naturals). Pero as rechions mas estudiatas, en a cheografía rechional, son de mida intermeya: rechions naturals, rechions cheograficas.
Mayorenco

**Mayorenco** ye a parola con a que se fa referencia a un mardano adulto y viello, anque a denominación se puet aplicar tamién a las fembras d'abanzada edat (mayorencas). En Uncastiello (Cinco Villas) se reserva ista denominación ta os animals de mas de 5 anyos.
## Referencias

## Se veiga tamién
*Anyal
*Corder
*Cuatrimudada
*Frescuau
*Mai (uella)
*Mardano
*Pastenco
*Ternasco
*Uellada
*Uellamen
Ganau vacivo

O **ganau vacivo** (**ganato vacivo** en as parlas con mas propensión a conservar as xordas intervocalicas; d'o latin <**vacīvus*, «vuedo», «bofo», «sin simient») ye l'estallo d'un rabanyo u ramada, especialment de uellas, que ye formau por animals d'un solo sexo (tipicament fembras) deseparaus de l'atro sexo ta privar que se marrixcan.

Os motivos de que se deseparás a ixos animals de a resta d'o rabanyo pueden estar cualquns: a edat (uellas masiau chóvens ta parir u masiau viellas -mayorencas- ta participar en a transhumancia), salut u lesions (uellas coixas), control d'a natalidat, etc.

En as parlas de l'aragonés oriental, como o chistabino y o ribagorzano, a parola «ganato/ganau» se substituye por o termin «bestiar», de forma que en dicen **bestiar vacivo** (/bis'tja/~/bes'tja/). En buena cosa de Sobrarbe a parola bestiar (pronunciada /bis'tjar/~/bes'tjar/) coexiste con ganato y/u ganau.

## Tractamiento especial

Tradicionalment en l'Alto Aragón, como os rabanyos hinvernaban en a Tierra Plana, a minoría que formaba o ganau vacivo se deixaba en os lugars d'alto y no participaba en a transhumancia. Ista separación requeriba que bel pastor se quedás alto ta cudiar-lo, o que causó l'aparición de l'oficio de vaciver u vacivero, o pastor especializau en cosirar as vacivas de cada lugar u casa. Un oficio que representaba tanta u mas ocupación que o d'es pastors convencionals, anque pueda pareixer que no.

As vacivas se paixentan de forma peculiar. Como l'estallo gosa estar formau por pocos individuos y o periodo de separación gosa coincidir con os meses d'hibierno, cuan as uellas se meten marrideras, pero tamién cuan as estivas son cubiertas de nieu, a sobén no se suelta en os praus sino que s'aprofita ta fer-las servir ta femar o suelo, tot tancando-las con cletas en un recinto mobil de pocos metros cuadraus que se diz cletau, o cual se gosa montar y desmontar en diferents espacios de a superficie d'un campo u faixa a on que os animals permanecen bellas horas (tiempo en o cual consumen a hierba que ha quedau encletada, y fieman o suelo con a pichumbre y as sirrios).

Montar y desmontar os cletaus ye una fayena intensa, que ocupaba plenament a o vaciber en os días que se dedicaba a fematar, y anque s'ha facilitau con a incorporación de cletas mobils metalicas (son as que mayoritariament se fa servir en l'actualidat) dinantes se feba os cletaus con cletas de madera que caleba punchar en tierra con estachas, o que significaba una intensa actividat fisica ta una instalación que, a'l cabo, yera provisional.

A partida de mont en a que se paixentan as vacivas (cuan no son encletadas) se coix como «vacivosa».

## Referencias

## Se veiga tamién
*Transhumancia.
*Mai (uella).
*Rabanyo.
*Estallo.
*Uellada.
*Uellamen.
*Crabamen.
*Vacumen.
*Latonamen.
Rabanyo

Un **rabanyo** ye una agrupación social d'animals d'una mesma especie, ya sían domesticos u salvaches. De regular, se fa servir o termin ta referir-se a las agrupacions de mamiferos, especialment d'ungulaus herbivoros, que son os que mas tendencia natural tienen a agrupar-se asinas.

En cualques especies domesticas, o comportamiento d'agrupación en rabanyos, que fa parte natural d'a suya conducta, se potencia por man de l'hombre ta facilitar o treballo u a conducción d'os animals como ganau, especialment por l'acción d'os pastors y os cans de chirar que os acompanyan.

Anque a palabra prencipal en a mayor parte d'a cheografía altoaragonesa ye «rabanyo», existe en aragonés a palabra **ramada**, propia de Ribagorza, y que apareix tamién espontaniament en a vecina comarca de Sobrarbe (a on que coexiste con a mas habitual rabanyo). En l'actualidat tamién en Ribagorza s'emplega a sobén o termino rabanyo, en estando cada vegada menos frecuent sentir dir ramada, por o que si se contimpara con l'elevado uso que teneba a finals d'o sieglo XIX (conoixiu por as indagacions de Saroïhandy) se puede dicir que en o pasau teneba mas uso.

A palabra rabanyo se fa servir, tamién, en sentiu metaforico, ta describir una gran cantidat d'una mesma cosa: «*O crío mío tiene un rabanyo (de) chuguetes*», «*Tiene un rabanyo' tierras que pa' qué*», «*M'ha costau un rabanyo' diners*», etc.

## Notas


## Referencias

## Se veiga tamién
*Estallo
*Trapada
*Uellada
*Vacada
**Vetillada
*Latonada
*Yeuguada
*Crabada
Flysch

Un **flysch** ye una secuencia de rocas sedimentarias (sobre tot siliciclasticas), que sedimentoron en facies ocianicas profundas (s'intepreta que corresponden a turbiditas), en una cuenca d'antepaís d'un orocheno en proceso de desarrollo. Los sedimentos que se convertioron en lo flysch se depositoron mientres una etapa primerenca de la orochenesi. Cuan l'orocheno evoluciona la cuenca d'antepaís se fa superficial y sedimenta una molasa dencima de lo flysh. Lo flysh ye un material sinorochenico, que ha sedimentau a la vegada que lo plegamiento de la cordelera a on ye.

## Flysch prepirenenco

Lo flysh ye bien representau en lo Prepireneu en l'Alto Aragón, en lo nord-este de Navarra y en las costas de Guipuzcua y Labort. En l'Alto Aragón bel autor fa distinción entre lo flysch cretacio-eoceno chusto a lo sud de las sierras interiors pirenencas, y lo flysch eoceno de Sobrarbe, a lo sud-este de l'anterior.

Son sierras de lo flysch pirenenco cretacio-eoceno, que fan de transición entre las sierras interiors pirenencas y la depresión meya intrapirenenca:
*Sierra d'el Perdón.
*Sierra d'Allariz.
*Sierra d'Icún.
*Sierra d'Izco.
*Sierra d'Illón.
*Sierra d'Idocorri.
*Sierra d'Atuzcarraz.
*Sierra de Gabás.
*Sierra de Maito..
*Sierra de Forcala.
*Sierra de los Dos Ríos.
*Sierra de la Estiva.
*Sierra de Luesia.
*Sierra d'a Madalena.
*Sierra de Sant Miguel.
*Sierra d'Algaralleta.
*Sierra de Beldú.
*Sierra d'Orba.
*Sierra de Leire.
*Sierra de Novés.
*Sierra de Baragüás.
*Sierra d'Erata.
*Sierra d'a Monchoya.
*Sierra d'a Corona.

## Referencias

## Bibliografía
* Ánchel Belmonte Ribas: *Guía Geológica del Pirineo*, Editorial Pirineo.
* Eumenio Ancochea Soto, Francisco Anguita Virella, Fernando Moreno Serrano: *Geología Procesos Externos*. Editorial Edelvives, 1990.

## Se veiga tamién
* Flysch pirenenco cretacio-eoceno.
* Flysch de Sobrarbe.
* Grupo Echo.
Estallo

:*Iste articlo tracta sobre o *'estallo**, subdivisión de a cuadra. Ta atros usos d'«estallo», se veiga **estallo (desambigación)**.''

Un **estallo** (puede estar que de o [[idioma latín|latín]] <''STABULU'', pero tamién de «des» + «tallar») ye una subdivisión adintro d'una [[cuadra]], feita por un regular con [[lata]]s y [[percullo]]s perens en forma de [[cleta]], que delimita un espacio de bels metros cuadraus en o que se puede zarrar uns pocos animals.

S'emplega sobre tot ta deseparar o [[ganau]] menor ([[uella]]s u [[craba]]s), a sobén repartindo un [[rabanyo]] en os diferents estallos de a cuadra, pero puede emplegar-se tamién ta [[vaca]]s y [[buei]]s, cabendo-ne lochicament menos en cada estallo.

En as cuadras ta [[caballo|caballería]], as [[cleta]]s d'os estallos gosan estar mas alteras, ta privar que os animals (que se guarda desligaus) tomen mal si miran de brincar por alto.

En [[Aragonés benasqués|benasqués]] se diz **estall**, y se'n conoix a forma ***estaje*''', por una posible castellanización fonetica a partir de l'anterior. Por metonimia, un rabanyo chicot formau aproximadament por o numer de uellas u crabas que cabrían en un estallo tamién recibe o nombre d'estallo.

## Notas


## Referencias

## Se veiga tamién
*Rabanyo.
*Trapada.
*Estallada.
*Cuadra.
*Borda.
**Pallero.
**Granero.
**Hierbero.
Guido Cavalcanti

**Guido Cavalcanti** (Florencia, 1259 - † Florencia 29 d'agosto de 1300) estió un escritor y poeta italiano, considerato un d'os prencipals representants d'o Dolce Stilnovo con Dante Alighieri y Guido Guinizzelli.

## Vinclos externos
Estallo (desambigación)

**Estallo** (u **estall**) puede fer referencia a:

*Una división en una cuadra ta deseparar un numer determinau d'animals. Se veiga **[[estallo]]**.
*Una borda u edificio en o campo que sirve ta guardar un rabanyo reduciu d'animals; pareixiu a una mallata anque menor. Se veiga **[[estallo (edificio)]]**
*Un grupet reduciu de uellas u crabas; aproximadament as que cabrían en un estallo. Se veiga **[[estallada]]**.

## Toponimia
*Una población en o municipio de Candarenas, en a comarca de l'Alto Galligo. Se veiga **[[Estallo (Candarenas)]]**.
*Una población en o municipio de Viacamp i Lliterà, en a comarca de Ribagorza. Se veiga **[[L'Estall]]**.
*En a versant este d'o Nabaín, sobre a valle de Boltanya, i ha una partida que se conoix como «o patro' l'Estallo».
*En l'Ampriu de Sarllé, una d'as baixants que ocupan as pistas d'esquí d'Aramón Cerler (val de Benás), i ha un troz de monte que en dicen «l'Estallo», o que ye un arcaismo en benasqués porque a os estallos les dicen «estalls» en l'actualidat.
Castiello de Xabier

Lo **Castiello de Xabier** ye un castiello situato a 7&nbsp;km de Sangüesa y que con atros edificios amanaus constituye lo chicot termin de lo municipio de Xabier. Orichinalment yera una simpla torraza que se convertió en una torre de l'homenache cuan construyioron murallas y atras edificacions.

## Toponimia
Las variants medievals de lo toponimo son: *Exauierre* en 1091, *Iabier* en 1102, *Issauier* en 1237, *Sabier* en 1102, *Xauierr* en 1366 y *Xavierr* en 1366.

Lo nombre ye d'orichen navarro-aragonés, pus tien diftongación romance en -ie- d'una Ĕ curta, pero se remonta a lo basco *Etxe Berri*, "casa nueva". D'esta traza la parola basca *berri* evolucionó en una comunidat romanizada u romanzada parlant d'una luenga romanz como si fuese una parola latina con Ĕ como *CERVUS* u *SERVUS* y diftongó la suya Ĕ convertindo-se en la radiz *-bierre* d'este toponimo, en linia con parolas como *[[ciervo]]* y *[[siervo]]*. Tien lo mesmo orichen y significato que atros Xabierres de l'Alto Aragón, pero perdió la *e* final porque en Navarra la tendencia a perder-la yera mas gran que en las vals pirenencas, mas arcaizants.

La torre de l'homenache de lo castiello ye conoixita hue como *la Torraza*.

## Vinclos externos

*  O Castiello de Xavier en o sitio web de Xavier. 
*  Catedra de Patrimonio y Arte Navarro (Universidat de Navarra).
Chulio César Chermanico

**Chulio César Chermánico** (Roma, 24 de mayo de 15 aC - Antioquía, 10 d'octubre de 19), estió un noble y militar romano gubernant d'a provincia de Chermania.

Yera sobrino de l'emperador Tiberio, pai de Calígula y chirmán de Claudio, que estioron emperadors romanos dende l'anyo 14 dica lo 54.
Archie Hahn

**Charles Archibald "Archie" Hahn**, mas conoixito como **Archie Hahn**, naixito o 13 de setiembre de 1880 y muerto o 21 de chinero de 1955, estió un atleta estausunidense d'orichen alemán especializato en prebas de velocidat.

Partecipo con l'equipo d'os Estaus Unius en os Chuegos Olimpicos de Saint Louis 1904, a on i ganó tres medallas d'oro (en 60 metros lisos, 100 metros lisos y 200 metros lisos).

Estió campión d'os Estaus Unius de 100 yardas lisas en l'anyo 1903 y de 220 yardas lisas en 1903 y 1905.

## Referencias

## Vinclos externos
*  Biografia en USATrack&Field.
*  Archie Hahn en os Chuegos Olimpicos.
Cèles de Sant Vuite

**Cèles de Sant Vuite** (en francoprovenzal, *Cèles de Sant Vuite*; en italiano, *Celle di San Vito*, clamata *Celle* dica lo 1862) ye una comuna italiana de 143 habitants situata en a provincia de Foggia en Pulla. La comuna, que ye con diferencia la menos poblata d'a rechión, se caracteriza dende fa sieglos per l'uso d'a luenga francoprovenzal, de conchunta con o vecín centro de Faéte, con o cual constituye la sola minoría francoprovenzal en Pulla.

## Esporte
Lo prencipal equipo de Cèles de Sant Vuite ye l*'U.S.D. Sfinge Celle di San Vito*, fundato en 2019, que melita en o campionato provincial de Tercera Categoría.

## Veyer tamién
* Faéte
* Minoría francoprovenzal en Pulla

## Referencias
Espuenda continental

La **espuenda continental** ye un tipo de fondón marín que se situa entre las plataformas continentals y los glacis continentals. Presenta una pendient relativament fuerte (5º), mes gran que la plataforma continental. La suya fondura ye entre los 200 m de lo cabo de la plataforma continental y la fondura de lo glacis continental, que puet estar a 4000 m. La suya amplura ye de entre 8–10&nbsp;km dica 250-270 Km, con una meya de 45&nbsp;km.

Las espuendas continentals se situan sobre la crosta transicional que bi ha entre la crosta continental y la crosta oceanica. A l'igual que las plataformas continentals son trescurzadas por canyons submarins. Las espuendas continentals representan las marguins de las cuencas oceanicas.

## Referencias

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
*Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
*Alain Foucault y Jean-François Raoult *Diccionario de Geología*. Masson, 1985.
Club Balonmano Puerto Sagunto

O **Club Balonmano Puerto Sagunto**, conoixito comercialment como ***Fertiberia Puerto Sagunto***, ye un club de balonmán valenciano, d'a ciudat de Puerto de Sagunto. Fue establito en 1971 y chuga en o Pabillón Municipal de Puerto de Sagunto como equipo local.

## Títols
* **[[División de Honor Plata de Balonmano|División d'Archent]] (1):** 2010.

## Vinclos externos
*  Pachina web oficial d'o club
Sociedad Deportiva Octavio

O **Sociedad Deportiva Octavio**, conoixito comercialment como ***Academia Octavio***, fue un club de balonmán gallego, d'a ciudat de Vigo. Fue establito en 1966, chugó en a liga ASOBAL y en o Pabillón de As Travesas de Vigo como equipo local. En l'anyo 2019 desapareixe.

## Nombres Comercials

* 1993-2004. Pilotes Posada Octavio.
* 2007-2011 Octavio Pilotes Posada.
* 2011-???? Academia Octavio.

## Títols
* **[[División de Honor Plata de Balonmano|División d'Archent]] (3):** 2003, 2007, 2011.

## Vinclos externos
*  Pachina web oficial d'o club
Mai (ganau)

:*Iste articlo tracta sobre as [[fembra]]s d'animal *'mais**. Ta atros usos de «''mai''» se veiga **mai (desambigación)**.''

En [[idioma aragonés|aragonés]], recibe o [[Nombre popular d'un ser vivo|nombre]] de **mai''' a fembra adulta d'una especie de mamifero domestico de ganau que ha librau crías todas as anyadas y de a cual, por ixo, se'n tiene confirmada a fertilidat y a consecuent rentabilidat.

Anque o termin puet aplicar-se tamién a belatras especies, como as vacas, as crabas u as latonas, por a importancia economica que o uellamen ha teniu tradicionalment en Aragón ye mas frecuent sentir-lo aplicau principalment a las uellas.

## Se veiga tamién
*Anyal
*Corder
*Cuatrimudada
*Frescuau
*Mardano
*Mayorenco
*Pastenco
*Ternasco
*Uellada
*Uellamen
Mai (desambigación)

**Mai** (d'o latín <*mater*) puede fer referencia a:

*A muller prochenitora, que ha teniu fillos, y a relación que la une con éls. Se veiga **[[mai]]**.
*A fembra de ganau domestico que ha librau crias toz os anyos. Se veiga **[[mai (ganau)]]**.
*Un poema d'Ánchel Conte, feito canción por Gabriel Sopeña y José Antonio Labordeta. Se veiga **[[Mai (canción)]]**.
*O cinqueno mes de l'anyo. Se veiga **[[mayo]]**.

Tamién, cuan viene de o latín <*magis*, puede estar sinonimo de l'adverbio «nunca» en zonas como a Ribagorza, Semontano de Balbastro y o Sobrarbe, anque en istas zagueras dos comarcas l'adverbio ye muit desusau y en l'actualidat se siente muito mas «nunca», por coincidir con o castellano.
Caracoler

**Caracoler/o** (u **caracolera** en femenín) ye a parola con a que se designa a os mardans u ovellas con caracolas, que ye como se diz a os cuernos caracteristicament retuertos que tienen as especies que fan parte d'o chenero *[[Ovis]]*.

Anque no toz os ovins tienen caracolas, les amaneixen con mas frecuencia a os masclos que no a las fembras, y se desembolican mas. Manimenos, tamién existe fembras con cornamens conspicuos, por o que no se puede prener como un caracter de dimorfismo sexual.

## Imáchens

Imachen:Blackface ram portrait.jpg|Un mardano acusadament caracolero.
Imachen:Portrait_Ouessant-Schaf.JPG|Un frescuau que ya tiene caracolas.
Imachen:Wimpole farm ewe.jpg|Una uella caracolera.


## Se veiga tamién
*Anyal
*Corder
*Cuatrimudada
*Frescuau
*Mai (uella)
*Mardano
*Mayorenco
*Pastenco
*Ternasco
*Uellada
*Uellamen
Caracola (cuerno)

As **caracolas** son os cuernos caracteristicos d'as especies de mamiferos bovidos ovins, que incluyen cheneros importants como *[[Ovis]]*, a on que se clasifica a las uellas domesticas y a os munflons.

As caracolas se caracterizan por creixer retorcendo-se cara ta'l costau ventral, dende a on que naixen (en o ueso frontal de l'animal), tienden a trazar un cerclo arredol de a orella, con as puntas en apuntando ta fuera.

No toz os eixemplars, en as especies que en tienen, presentan caracolas, tot estando muit frecuent que as uellas domesticas (y dica muitos mardans) no en tiengan. As uellas que tienen caracolas reciben o nombre de «caracoleras», y os mardans «caracolers» u «caracoleros».

## Etimolochía

A palabra caracola dimana posiblement, como forma femenina, de «caracol», por a forma retuerta con a que creixen iste tipo de cuernos, que recorda a la closcarana d'ixes gasteropodos.

«Caracol», a dintro d'o dominio lingüistico de l'aragonés, ye una forma conservadera con as consonants oclusivas xordas intervocalicas (lat. <**COCHLEARE*) que no s'emplega en tot o territorio. En zonas prou amplas, como a comarca de a Ribagorza u a vecina depresión de a Fueva (Sobrarbe), se gosa preferir a forma sonorizadera «caragol» ta referir-se a os gasteropodos, pero s'emplega igualment caracola ta dicir-le a os cuernos d'istes animals. «Caracol» ye cheneral, por demás, en a resta d'o territorio aragonesofono d'Aragón.

## Atros usos

En a villa de Benás, en l'Alta Ribagorza, o lexicografo y naturalista Rafel Vidaller ha documentau l'uso d'o termin caracola, en o ganau ovino, ta referir-se a las uellas melanicas (negras).

## Referencias

## Se veiga tamién
*Caracoler
*Mardano
*Corder
**[[Ovis musimon]]*
Sociedad Deportiva Cultural San Antonio

O **Sociedad Deportiva Cultural San Antonio**, conoixito comercialment como ***AMAYA Sport San Antonio***, yera un club de balonmán navarro, d'a ciudat de Pamplona. Fue establito en 1955 y chugaba en a liga ASOBAL y en o Pabillón Universitario de Navarra de Pamplona como equipo local dica a suya desaparición o 15 de marzo de 2013.

## Nombres Comercials

## Palmarés
### Torneos internacionals
* **[[Copa d'Europa de Balonmano|Copa d'Europa]] (1):** 2000-01.
* **[[Recopa d'Europa de Balonmano|Recopa d'Europa]] (2):** 1999-00; 2003-04.
* **[[Supercopa d'Europa de Balonmano|Supercopa d'Europa]] (1):** 1999-00.

### Torneos nacionals
* **[[Liga ASOBAL]] (2):** 2001-02; 2004-05.
* **[[Copa d'o Rei de Balonmano|Copa d'o Rei]] (2):** 1998-99; 2000-01.
* **[[Supercopa d'Espanya de Balonmano|Supercopa d'Espanya]] (3):** 2001-02, 2002-03 y 2005-06.

## Vinclos externos
*  Pachina web oficial d'o club
Plataforma continental

La **plataforma continental** ye lo fondón marín que bi ha sobre crosta continental que rodeya los continents, constuindo una prolongación de los continents baixo lo livel de la mar. La suya fondura gosa estar menor de 200 m, y las suyas pendients chicotas (1/1000). La meya d'amplura ye de 80&nbsp;km. Dende lo punto de vista cheografico u ocianografico las plataformas pueden estar ocupadas por mars pericontinentals u ubiertos a l'oceano (como a Mar Cantabrica), u por mars epicontinentals u restrenyius (como a Mar Baltica). En las mars pericontinentals las plataformas tienen lo suyo cabo a on encomienzan las espuendas continentals.

## Sedimentolochía
La sedimentación en las plataformas presenta dos extremos: una sedimentación exclusivament quimica u una sedimentación exclusivament detritica. En lo primer caso predomina la sedimentación de carbonato y se parla de plataformas carbonatadas; en lo segundo se parla de plataformas siliciclasticas.

## Referencias

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
*Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
*Alain Foucault y Jean-François Raoult *Diccionario de Geología*. Masson, 1985.
Glacis continental

Lo **glacis continental** ye un tipo de fondón marín que consiste en una chicota inclinación como un varello que se troba a lo piet de las espuendas continentals y baixa dica lo contacto con las planas abisals. La pendient ye de menos de 1º.

A l'igual que las plataformas continentals y las espuendas continentals los glacis continentals son trescurzaus por los canyons submarins, que si no continan por las planas abisals, deixan la suya carga sedimentaria en lo glacis formando los ventallos submarins, (a l'igual que los torrents forman los ventallos aluvials u conos de dechección en tierra firme). Lo sedimento propio de los ventallos submarins que bi ha en los glacis submarins se diz "turbidita", y si la turbidita ha sedimentau mientres s'alzaba una cordelera por orochenesi la formación rocosa resultant recibe la denominación de *[[flysch]]*.

## Referencias

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
*Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
*Alain Foucault y Jean-François Raoult *Diccionario de Geología*. Masson, 1985.
Grupo Echo

Lo **Grupo Echo** ye una unidat litostratigrafica formada por flysch y distribuida entre las sierras prepirenencas interiors y la depresión meya intrapirenenca dende Navarra dica lo río Yaga. Sedimentó en l'Eoceno meyo, con potencias que plegan dica los 4.000 m, y fue deformada por la fase Pirenenca, presentando una verchencia enta lo sud.

En las vals d'Ansó, Echo y Aragüés bi ha intercalacions de calsineras brechificadas con Nummulites que sedimentoron en plataformas continentals y que s'interpreta que podioron eslizar-sen dica lo puesto on sedimentoron las turbiditas que se convertioron en lo flysh, representando un eixemplo d'olistolito.

Las arenitas de Sinués, Fiscal y de lo Pueyo d'Araguás d'este grupo litostratigrafico son d'edat luteciana y s'han espleitau como piedra de cantería.

## Referencias
Corrient de turbiedat

Una **corrient de turbiedat** ye un movimiento d'augua con materials terrichens en suspensión que puet baixar por las pendients marinas u lacustres por tener una densidat mes gran que l'augua d'arredol.

La primera corrient de turbiedat que se podió conoixer se produció por un tierratrémol lo 18 de noviembre de 1929 baixo la espuenda continental de Terranova, con lo resultau de crebar-se 13 cables submarins, 5 d'éls unas horas dimpués de lo tierratrémol, lo que permitió que en l'anyo 1952 los oceanografos Bruce Heezen y Mauririce Ewing la podesen interpretar como una corrient de turbiedat y la podesen reconstruir.

Las corrients de turbiedat pueden tener velocidaz de 100&nbsp;km/h y transportar dica las planas abisals materials detriticos de mida archila, limo, arena y dica mida zaborro.

Se creye que las corrients de turbiedat han contribuiu a formar las foces submarinas por erosión en la part baixa de las plataformas continentals, en las espuendas continentals, en lo glacis continental, y dica en las planas abisals. En los fondons d'estas foces bi ha muito material detritico, por eixemplo arenas.

Cuan una corrient de turbiedat pierde enerchía y capacidat de transporte en la part baixa de la espuenda continental sedimenta uns materials terrichens que se converten en las turbiditas de lo glacis continental y si sedimentan mientres bi ha actividat orochenica que conduce a la formación d'una cordelera la turbidita constituirá un flysch. Las turbiditas tienen una granoselección con materials gruesos en la part inferior y os materials fins en la part superior. Succesivos depositos sedimentarios de succesivas corrients de turbiedat formarán una estratificación ritmica con la repetición de las unidaz de cada ciclo.

## Referencias

## Bibliografía
*Eumenio Ancochea Soto, Francisco Anguita Virella, Fernando Moreno Serrano. *Geología Procesos externos*. Editorial Edelvives, 1990.
*Francisco Anguita Virella, Fernando Moreno Serrano. *Procesos geológicos externos y geología ambiental*. Editorial Rueda, 1993.
*Alain Foucault y Jean-François Raoult *Diccionario de Geología*. Masson, 1985.
Estallo (edificio)

:*Iste articlo tracta sobre o *'estallo**, borda ta amallatar o ganau. Ta atros usos d'«estallo», se veiga **estallo (desambigación)**.''


Un **estallo*' (posiblement, d'o [[idioma latín|latín]] <*STABULUM'') ye una cabana u borda que ye exenta (fuera d'una población) y s'emplega ta amallatar u cubillar una cantidat limitada de ganau contra las eventualidaz de l'orache, siempre por periodos curtos de tiempo (bellas horas, una nueit, etc).

Os estallos se soleban construir en os arredols de bel camín u cabanyera que os ganaus fesen servir a sobén. Cuan o estallo yera propiedat de toz os amos u mas d'un de os que i heba en un lugar, o mantenimiento se feba a vicinal d'entre toz.

En comparanza con belatros tipos de construccions agropecuarias, os estallos gosan tener bel pesebre de piedra, a on que se les daba pastura a os animals. A sobén en l'interior i ha tamién rastilleras y bels atros elementos que se relacionan clarament con l'alimentación y mantenimiento d'os animals.

En l'actualidat, a mayoría d'estallos que se troba en l'Alto Aragón son desusaus, muitos, oblidaus por os ganaders de a redolada, s'arrodeyan cada vegada mas de selva y se'n gosa trobar beluns dica espaldaus.

## Imáchens

Imachen:Jas sur le mont Ventoux, versant sud.JPG
Imachen:Enclos bergerie.JPG|Enrunas d'un estallo caiu.


## Se veiga tamién
* Estallada.
* Estallo.
* Mallata.
* Cuadra.
* Cort.
* Corral.
* Cabana.
* Caseta.

## Notas


## Referencias
Superliga Eslovaca

A **Superliga Eslovaca** (oficialment, por motius de patrocinio,  *Niké Liga*), ye a mas alta d'as categorías de fútbol d'Eslovaquia, por debaixo ye a Primera Liga, categorías organizatas por a Federación de Fútbol d'Eslovaquia.

## Equipos d'a Superliga 2013/14

## Palmarés

## Vinclos externos
* Pachina web oficial d'a Superliga Eslovaca
Cort

:*Iste articlo tracta sobre as *'corz** ta o ganau. Ta atros usos de «cort» se veiga **cort (desambigación)**.''

Una **cort** (pronunciau /'kor/, d'o latín <''COHORTE'') u **corraleta*' ye una construcción de [[muro]]s de [[piedra]] ta zarrar-ie o [[ganau]] de forma provisional. Se fa en o mont, en puestos a on que convenga amallatar a os animals de forma esporadica, u en as inmediacions d'una [[mallata]]. Ocasionalment puede contar tamién con bel [[estallo (edificio)|estallo]] que l'acompanya.

A palabra "corraleta", en iste sentiu, se fa servir en [[femenín|femenino]], y se reserva o masculino ta o [[corral]] que ye annexo a una [[casa]] u edificio adintro de poblau.

==Etimolochía==
A palabra cort dimana d'o [[Idioma latín|latín]] <*COHORTE*, que ye como se deciba a un puesto con cualques [[huerto]]s chuntos (de huerto. lat. <*HORTU''). Puede estar que a denominación s'haiga aplicau a os recintos ta o ganau de forma indirecta, por os muros que la rodeyan.

Brian Mott, en o suyo diccionario etimolochico de o chistabino, proposa a siguient secuencia evolutiva ta la palabra: HORTE > COHORTE > CORTE > cort.

En muitos puestos de l'Alto Aragón se documenta o emplego d'a palabra con una -e en posición final: corte. Isto podría estar una muestra de castellanización, sobre tot en puestos en os que en l'actualidat se fabla castellano sobre un fuerte substrato aragonés, como Sarinyena, Mora de Rubielos u Albarracín, en os que se documenta. En belatros, como en as vals de Bielsa, ixa -e final podría estar etimolochica y conservar-se porque en as suyas fablas ye normal a conservación d'ista vocal en as voces d'herencio latino que en lievan, como s'observa en termins vernaclos como «valle».

## Imáchens

Imachen:Corral de ovejas, Bijuesca, España.JPG|Enrunas d'una cort con estallos (cuadras) propios, en Bichuesca (Zaragoza).
Imachen:Corlan. Sheepfold. - geograph.org.uk - 394882.jpg
Imachen:A view from the ruined building at Greenburn - geograph.org.uk - 818274.jpg
Imachen:Corlan. Sheepfold. - geograph.org.uk - 398243.jpg


## Notas


## Referencias

## Se veiga tamién
*Corral
*Mallata
*Estallo (edificio)
*Cuadra
**Estallo
**Zolle

## Vinclos excternos